CELEX: 31996R0214
Language: hr
Date: 1996-02-02 00:00:00
Title: Uredba Komisije (EZ) br. 214/96 od 2. veljače 1996. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               77
            
         31996R0214
   
               L 028/7
            
            
               SLUŽBENI LIST EUROPSKE UNIJE
            
            
               02.02.1996.
            
         
      UREDBA KOMISIJE (EZ) br. 214/96
   od 2. veljače 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 3009/95 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuću oznaku KN iz stupca 2, na temelju razloga navedenih u stupcu 3;
   budući da je primjereno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je izmijenjena Uredbom Komisije (EEZ) br. 2454/93 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da Odsjek za tarifnu i statističku nomenklaturu Odbora za Carinski zakonik nije dostavio mišljenje u roku koji je odredio njegov predsjednik u vezi s proizvodom br. 1 iz tablice u Prilogu;
   budući da su mjere utvrđene u ovoj Uredbi u skladu s mišljenjem Odsjeka za tarifnu i statističku nomenklaturu Odbora za Carinski zakonik u vezi s proizvodom br. 2 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. veljače 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 319, 31.12.1995., str. 1.
   
      (3)  SL L 302, 19.10.1992., str. 1.
   
      (4)  SL L 253, 11.10.1993., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Mahune vanilije, s blagim mirisom vanilije i alkohola, narezane na komade, s prosječnim udjelom vanilije od 0,14 %, udjelom šećera od 0,6 % prema težini i udjelom mase alkohola od 8,6 % u masi.
                        
                     Proizvod, iz kojeg je vanilija izvađena uz pomoć alkohola, upotrebljava se u prehrambenoj industriji, npr. u proizvodnji sladoleda.
            
            
               0905 00 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznake KN 0905 00 00.
            
         
               
                           2.
                        
                        
                           Pripravak u obliku šumećih tableta stavljen u maloprodaju s informacijama o doziranju i sastavu, namijenjen za korištenje kao tonik.
                        
                     Svaka tableta od 2 g sadrži:
               
                           —
                        
                        
                           arginin aspartat: 1 g
                        
                     
                           —
                        
                        
                           pomoćne tvari (limunska kiselina, natrijev bikarbonat, natrijev karbonat, natrij dihidrogen citrat, saharin natrij, boja narančasta žuta (E 110), koloidni silicij, arome): 1 g
                        
                     
            
               2106 90 92
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 1.(a) poglavlju 30. i tekstom oznaka KN 2106, 2106 90 i 2106 90 92.
               Proizvod je dodatak prehrani (vidjeti također Napomene s objašnjenjem Harmoniziranog sustava, za tarifni broj 2106).